

**Gradonačelnik**

KLASA:945-01/21-01/2

URBROJ:2186/18-01/1-21-1

Ludbreg, 1. travnja 2021. god.

Na temelju članka 48. Zakona o lokalnoj i područnoj (regionalnoj) samoupravi (NN br. 33/01, 60/01 - vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst,137/15,123/17,98/19,144/20) i članka 58. Statuta Grada Ludbrega («Službeni vjesnik Varaždinske županije», br. 12/2021), gradonačelnik Grada Ludbrega donosi slijedeće

###### R J E Š E N J E

**o raspisivanju natječaja za prodaju poljoprivrednog i**

**šumskog zemljišta na području Grada Ludbrega**

## Članak 1.

Raspisuje se javni natječaj za prikupljanje pisanih ponuda za prodaju poljoprivrednog (1) i šumskog zemljišta (2-5) u vlasništvu Grada Ludbrega, i to:

1. U k.o. Križovljan

**čkbr. 2061/1 – oranica Poljanski lug – 2633 m2**

Početni iznos kupoprodajne cijene za čkbr. 2061/1 k.o. Križovljan iznosi 2,00 kn/m2, odnosno ukupno **5.266,00 kn.**

1. U k.o. Segovina: ŠUMA

**čkbr. 1492/489 – šuma Ivšina – 1957 m2**

Početni iznos kupoprodajne cijene za čkbr. 1492/489 k.o. Segovina iznosi 3,50 kn/m2, odnosno ukupno **6.849,50 kn.**

1. U k.o. Vinogradi L.: ŠUMA

**čkbr. 4994 – šuma Gunjakova jama u Sigečaku – 2349 m2**

Početni iznos kupoprodajne cijene za čkbr. 4994 k.o. Vinogradi L. iznosi 4,22 kn/m2, odnosno ukupno **9.912,78 kn.**

1. U k.o. Ludbreg: ŠUMA

**čkbr. 3858 – šuma Kroglice– 3309 m2**

Početni iznos kupoprodajne cijene za čkbr.3858 k.o. Ludbreg iznosi 3,55 kn/m2, odnosno ukupno **11.746,95 kn.**

1. U k.o. Bolfan: ŠUMA

**čkbr. 951 – sjenokoša Srednja brda u Bolfanskom bregu (u naravi šuma)**

**čkbr. 952 – vinograd Srednja brda u Bolfanskom bregu (u naravi šuma)**

**čkbr. 953 – vinograd Srednja brda u Bolfanskom bregu (u naravi šuma)**

**čkbr. 954 – sjenokoša Srednja brda u Bolfanskom bregu (u naravi šuma)**

što odgovara slijedećim katastarskim česticama s pripadajućim površinama:

**čkbr. 1472 – šuma Bolfanski brijeg – 845 m2**

**čkbr. 1473 – voćnjak Bolfanski brijeg – 611 m2** (u naravi šuma)

**čkbr. 1474 – livada Bolfanski brijeg – 575 m2** (u naravi šuma)

**čkbr. 1475 – livada Bolfanski brijeg – 939 m2** (u naravi šuma)

**čkbr. 1476 – livada Bolfanski brijeg – 701 m2** (u naravi šuma)

**=sveukupno 3671 m2.**

Početni iznos kupoprodajne cijene za katastarske čestice pod brojem 5 (1472,1473,1474,1475,1476 k.o. Bolfan) iznosi 2,40 kn/m2, odnosno ukupno **8.810,40 kn.**

Ako su pod rednim brojem istaknute dvije ili više parcela za koje je istaknuta jedinstvena početna kupoprodajna cijena, ponuditelj može istaknuti ponudu samo za sve navedene parcele zajedno.

**Članak 2.**

Kupac je ponuđeni iznos kupoprodajne cijene dužan uplatiti Gradu Ludbregu odmah kod sklapanja kupoprodajnog ugovora.

**Članak 3.**

Pravo sudjelovanja u javnom natječaju imaju sve fizičke osobe koje su državljani RH, kao i pravne osobe koje imaju sjedište na području RH i upisane su u registar Trgovačkog suda u RH, odnosno strane fizičke i pravne osobe uz predočenje odgovarajućeg uvjerenja o pravu na stjecanje nekretnina u RH.

Neće se razmatrati nepravovremene i nepotpune ponude, te ponude osoba koja imaju nepodmirenih obveza (komunalne naknade, komunalnog doprinosa, obveze izgradnje objekata i sl.) prema Gradu Ludbregu.

**Članak 4.**

**Natječaj se provodi u krugovima** do prodaje gore navedenih nekretnina.

Svaki krug natječaja iznosi u pravilu 15 dana, a započinje, zavisno od dana objave natječaja na oglasnoj ploči Grada Ludbrega, 1. i završava 15. dana pojedinog kalendarskog mjeseca u godini, odnosno započinje 16. dana a završava istekom kalendarskog mjeseca.

Po isteku pojedinog natječajnog kruga izvršit će se otvaranje ponuda dostavljenih u tom krugu i između njih izvršiti odabir najpovoljnije ponude.

**Članak 5.**

Kao garanciju ozbiljnosti ponude svaki je ponuditelj dužan položiti jamčevinu u iznosu od 10% od početnog iznosa kupoprodajne cijene istaknute u ovom natječaju.

Jamčevina se uplaćuje u korist Proračuna Grada Ludbrega IBAN HR9123400091824400005, poziv na broj HR68 7757-OIB, te se obračunava u ukupni iznos cijene.

Ponuditelju koji ne uspije svojom ponudom, uplaćena će se jamčevina vratiti po odabiru najpovoljnije ponude.

Ponuditelj čija je ponuda utvrđena kao najpovoljnija, u slučaju odustanka od ponude gubi pravo na povrat uplaćene jamčevine.

**Članak 6.**

Ponude se dostavljaju u zatvorenim omotnicama Gradu Ludbregu, Ludbreg, Trg Sv. Trojstva 14, s naznakom na omotnici »ZA NATJEČAJ – prodaja poljoprivrednog i šumskog zemljišta – NE OTVARAJ«.

**Ponuda na natječaj treba sadržavati:**

1. ime i prezime/naziv ponuditelja, prebivalište/sjedište ponuditelja, OIB,
2. oznaka nekretnine za koju se dostavlja ponuda i redni broj,
3. visinu ponuđene kupoprodajne cijene,
4. potpis ponuditelja i pečat za pravnu osobu i obrtnika.

**Uz ponudu se kao dokaz sposobnosti prilaže:**

1. preslika osobne iskaznice za domaću fizičku osobu, odnosno presliku putovnice za stranu fizičku osobu, a za pravne osobe izvod iz registra Trgovačkog suda, odnosno za obrtnike preslika rješenja ili obrtnice Ureda za Gospodarstvo, te ovjereni prijevod izvornika isprave o registraciji tvrtke u matičnoj državi za stranu pravnu osobu,
2. dokaz o uplaćenoj jamčevini,
3. potvrda Grada Ludbrega da ponuditelj nema nepodmirenih dospjelih obveza prema Gradu Ludbregu,
4. upravna pristojba od 20,00 kn.

**Članak 7.**

Podnositelji ponuda mogu prisustvovati otvaranju ponuda ako to navedu na omotnici u kojoj se nalazi ponuda.

Otvaranje zaprimljenih ponuda izvršiti će Komisija za imovinsko-pravna pitanja Grada Ludbrega, a odluku o odabiru najpovoljnijeg ponuditelja donosi gradonačelnik.

Najpovoljnija ponuda je ponuda koja je uzeta u razmatranje i sadrži najvišu ponuđenu kupoprodajnu cijenu.

U slučaju da dva ili više ponuditelja ponude isti iznos cijene, usmenim će se nadmetanjem između tih ponuditelja utvrditi najpovoljnija ponuda.

U slučaju usmenog nadmetanja najmanji iznos za koji se ponuda može povećati je 500,00 kn.

**Članak 8.**

Ovo Rješenje stupa na snagu danom donošenja.

**Objavljeno: 1. travnja 2021. g.**

##### Gradonačelnik

##### Dubravko Bilić